**A 184. sorszámú Pénzügyi termékértékesítő (bank, befektetés, biztosítás) megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 343 01

1.2. Szakképesítés megnevezése: Pénzügyi termékértékesítő (bank, befektetés, biztosítás)

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1.    A képzés megkezdésének feltételei:

2.1.1. Iskolai előképzettség: érettségi vizsga

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: –

2.5. Pályaalkalmassági követelmények: –

2.6. Elméleti képzési idő aránya: 70 %

2.7. Gyakorlati képzési idő aránya: 30 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítéssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3612 | Pénzintézeti ügyintéző | Banki és pénzforgalmi ügyintéző |
| 3.1.3. | Áruhitel ügyintéző |
| 3.1.4. | Valutapénztáros |
| 3.1.5. | Pénzfeldolgozó |
| 3.1.6. | Átutalási ügyintéző |
| 3.1.7. | Banki hitelezőasszisztens |
| 3.1.8. | 3612 | Pénzintézeti ügyintéző | Banki hitelügyintéző |
| 3.1.9. | Banki lízing ügyintéző |
| 3.1.10. | Banki szakügyintéző |
| 3.1.11. | Banki ügyintéző |
| 3.1.12. | Banki-, befektetési termékértékesítő |
| 3.1.13. | Bankkártya referens |
| 3.1.14. | Bankreferens |
| 3.1.15. | Bankszámla-ügyintéző |
| 3.1.16. | Befektetéskezelési referens |
| 3.1.17. | Betét ki- és befizetési forgalmat lebonyolító ügyintéző |
| 3.1.18. | Építési hitel ügyintéző |
| 3.1.19. | Értékpapír kezelő ügyintéző |
| 3.1.20. | Értékpapírpiaci szakügyintéző (banki) |
| 3.1.21. | Értéktárkezelő (banki) |
| 3.1.22. | Értéktáros (banki) |
| 3.1.23. | Folyószámla ügyintéző |
| 3.1.24. | Hitelértékesítő |
| 3.1.25. | Hitelezési előadó |
| 3.1.26. | Hitelezési ügyintéző |
| 3.1.27. | Hitelreferens |
| 3.1.28. | Hitelügyintéző |
| 3.1.29. | Kifizetési és betétforgalmat lebonyolító ügyintéző |
| 3.1.30. | Kisvállalkozói hitelügyintéző |
| 3.1.31. | Lakáshitel ügyintéző |
| 3.1.32. | Lakossági folyószámla ügyintéző |
| 3.1.33. | Lakossági hitelkockázat-kezelő |
| 3.1.34. | Lakossági kapcsolattartó (pénzintézeti) |
| 3.1.35. | Letéti-számla ügyintéző |
| 3.1.36. | Letétkezelő (banki) |
| 3.1.37. | Pénzforgalmi ügyintéző (banki) |
| 3.1.38. | Pénzintézeti aláírás-ellenőr |
| 3.1.39. | Pénzintézeti értékesítési asszisztens |
| 3.1.40. | Pénzintézeti értékesítési ügyintéző |
| 3.1.41. | 3612 | Pénzintézeti ügyintéző | Pénzintézeti értéktáros |
| 3.1.42. | Pénzintézeti lakossági üzletkötő |
| 3.1.43. | Pénzintézeti panaszkezelő |
| 3.1.44. | Pénzintézeti pénz- és értékjegy-értékesítő ügyintéző |
| 3.1.45. | Pénzintézeti pénz- és értékkezelő |
| 3.1.46. | Pénzintézeti ügyfélforgalmi előadó |
| 3.1.47. | Pénzintézeti ügyfélgazda |
| 3.1.48. | Pénzintézeti ügyfélkapcsolati előadó |
| 3.1.49. | Pénzintézeti ügyfélkapcsolati munkatárs |
| 3.1.50. | Pénzintézeti ügyfélreferens |
| 3.1.51. | Számlavezető ügyintéző |
| 3.1.52. | Takarékforgalmi ügyintéző |
| 3.1.53. | Treasury asszisztens (banki) |
| 3.1.54. | Vállalkozói ügyfélreferens |
| 3.1.55. | 3613 | Tőzsde- és pénzügyi ügynök, bróker | Tőzsde- és pénzügyi ügynök, bróker |
| 3.1.56. | 3621 | Biztosítási ügynök, ügyintéző | Független biztosításközvetítő |
| 3.1.57. | Függő biztosításközvetítő |
| 3.1.58. | 4211 | Banki pénztáros | Banki pénztáros |
| 3.1.59. | Főpénztáros (banki) |
| 3.1.60. | Valutapénztáros |
| 3.1.61. | Valutaváltó |
| 3.1.62. | 4213 | Zálogházi ügyintéző és pénzkölcsönző | Zálogházi ügyintéző és pénzkölcsönző |
| 3.1.63. | 4112 | Általános irodai adminisztrátor | Irodai adminisztrátor |
| 3.1.64. | 4123 | Pénzügyi, statisztikai, biztosítási adminisztrátor | Bankpénztáros |
| 3.1.65. | Pénzügyi nyilvántartó |
| 3.1.66. | Számlázási ügyintéző |
| 3.1.67. | Számviteli adminisztrátor |
| 3.1.68. | 4136 | Iratkezelő, irattáros | Iratkezelő |
| 3.1.69. | 4225 | Ügyfélszolgálati központ tájékoztatója | Call center operátor (ügyfél tájékoztató) |

3.2. A szakképesítés munkaterületének rövid leírása:

A banki termékértékesítő elsősorban a hitelintézetek és a pénzügyi vállalkozások hálózati egységeiben lát el feladatokat, azonban alkalmas a központi adminisztratív területeken bizonyos feladatok ellátására. Ügyfélkapcsolatot létesít és gondoz. Az ügyfelek részére szakszerű tájékoztatást nyújt a termékekről (akár összehasonlító szemléletben is), elősegíti az értékesítési és kockázati besorolását. Értékesíti a pénzügyi szolgáltatási termékeket, az ezzel kapcsolatos teljekörű dokumentációs feladatkört ellátja. Részt vesz az ügyfelek pénzforgalmának lebonyolításában, mind számlapénz, mind készpénz esetében, fizetési számlához kapcsolódó termékeket és szolgáltatásokat értékesít és nyilvántart. Pénztárat és helyi értéktárat kezel, helyi ATM-et üzemeltet. Közreműködik a hálózati egységek nyitásában, zárásában, részfeladatokat lát el a készpénzellátásban. Lakossági, mikro, kis és középvállalati hiteleket értékesít, és részt vesz a hiteldöntés előkészítésében. Hiteladminisztrációs feladatokat lát el és hitelmonitoringot végez. A befektetési termékértékesítő a befektetési szolgáltató hálózati egységeiben és központi adminisztratív területeken lát el feladatokat. Ügyfélkapcsolatot létesít és gondoz. Az ügyfelek részére szakszerű tájékoztatást nyújt a termékekről (akár összehasonlító szemléletben is). Elősegíti az ügyfelek értékesítési és kockázati besorolásának elvégzését. Alkalmassági és megfelelőségi tesztet készít. Értékesíti a befektetési szolgáltatási termékeket, az ezzel kapcsolatos teljekörű dokumentációs feladatkört ellátja. Szabványosított és nem szabványosított tőkepiaci megbízásokat fogad és bonyolít. Értékpapírszámlát nyit és kezel. Figyelemmel kíséri a tőkepiaci folyamatokat és termék-innovációkat. Részt vesz az ügyfélszámla pénzforgalmának lebonyolításában. Pénztárat és helyi értéktárat kezel. Közreműködik a hálózati egységek nyitásában, zárásában, részfeladatokat lát el a készpénzellátásban. A független biztosításközvetítő alkalmas a lakosság, a vállalkozási szektor és az intézmények kockázatkezelési igényeinek a lebonyolítására a biztosítók felé, a kockázat transzfer keretein belül. Önállóan végzi a biztosítások megkötése előtt a megfelelő igény felmérést, összehasonlítást a piacon fellelhető termékek között, ha ez nem elégíti ki ügyfele biztosítási igényeit, akkor egyedi megoldásokat dolgoz ki. A biztosítás feltételeit ismerteti és a megfelelő tarifa alapján díjat képez, és a biztosítási ajánlatot a biztosítóba juttatja. Ügyfeleivel rendszeres kapcsolatot tart és közreműködik a biztosítási ügyek rendezésében. A függő biztosításközvetítő alkalmas egy biztosító vagy egy mással nem versengő biztosítási termékek közvetítésére. Önállóan végzi az ügyfelei biztosítási igényeinek a felmérését, a biztosítási termékek ismertetését a biztosítás megkötését és az ajánlat és a díj biztosítóhoz történő eljuttatását. Bizonyos esetekben külön megfelelés esetén kötvényesít is. A valutapénztáros a vonatkozó jogszabályoknak és a belső eljárásrendnek megfelelően önállóan valutaváltással kapcsolatos feladatokat végez, ellátja a pénzváltással kapcsolatos ügyintézői és pénztári, pénzkezelői, értéktárosi feladatokat. A hazai és külföldi fizetőeszközök vonatkozásában bankjegyfelismerést, forgalomképesség és valódiság tekintetében bankjegyvizsgálatot végez. Felelősségi körébe tartozik a pénzmosás és a terrorizmus finanszírozása ellen hatékonyan fellépni, amelynek révén hozzájárul a pénzváltó és a hitelintézet prudens működéséhez.

A szakképesítéssel rendelkező képes:

Banki és befektetési termékértékesítő

-    banki, befektetési terméket értékesíteni, közvetíteni

-    ügyfélszerzési és kapcsolattartási feladatot végezni

-    banki és befektetési termékekről tájékoztatást adni és értékesíteni azt

-    aktív bankműveleteket végezni

-    aktív bankügylethez kapcsolódó döntés-előkészítési és lebonyolítási feladatokat ellátni

-    hitelszámlát nyitni és kezelni

-    hitelmonitoring tevékenységet ellátni

-    passzív bankműveleteket végezni

-    lekötési megbízást fogadni

-    folyószámlát, pénzt/értéket, valamint váltót és inkasszót kezelni

-    pénzforgalmat bonyolítani

-    alkalmassági és megfelelőségi tesztet kitölteni és értékelni

-    értékpapír és ügyfélszámlát nyitni, számlaműveletet végezni és megszüntetni

-    befektetési megbízásokat fogadni és bonyolítani

-    kiegészítő adminisztrációs tevékenységet és központi háttérmunkákat végezni

Független biztosításközvetítő

-    biztosítást közvetíteni

-    tájékoztatni a biztosítóról, a biztosításról, az azzal kapcsolatos pénzügyi szolgáltatásokról

-    felméri a biztosítási igényt, elemzi a biztosítási szükségletet

-    versenyző biztosítási termékeket és biztosítókat összehasonlítani

-    közreműködni az ajánlattételben és a szerződésgondozásban

-    képviselni az ügyfelet, az alkuszként

-    az aktuális biztosítót képviseli (többes ügynök esetében)

-    jogszerű, szakszerű és ügyfélorientált tanácsadói szolgáltatást nyújtani

-    elkötelezett, hatékony és udvarias szakmai kommunikációt folytatni

-    marketingtevékenységben közreműködni

-    pénzügyi tervezésben közreműködni

¦-    informatikai és telekommunikációs megoldásokat alkalmazni

Függő biztosításközvetítő

-    biztosítást közvetíteni

-    tájékoztatni a biztosítóról, a biztosításról, az azzal kapcsolatos pénzügyi szolgáltatásokról

-    felmérni a biztosítási igényt, elemezni a biztosítási szükségletet

-    közreműködni az ajánlattételben és a szerződésgondozásban

-    képviselni a biztosítót

-    jogszerű, szakszerű és ügyfélorientált tanácsadói szolgáltatást nyújtani

-    elkötelezett, hatékony és udvarias szakmai kommunikációt folytatni

-    marketingtevékenységben közreműködni

-    pénzügyi tervezésben közreműködni

-    informatikai és telekommunikációs megoldásokat alkalmazni

Valutapénztáros

-    valutaváltást végezni

-    ügyintézői, pénztári, pénzkezelői és értéktárosi feladatokat ellátni

-    bankjegyet felismerni, valódiságát és forgalomképességét megállapítani

-    ügyfél-azonosítást végezni, adatokat rögzíteni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 51 343 01 | Banki, befektetési termékértékesítő | részszakképesítés |
| 3.3.4. | 51 343 02 | Biztosításközvetítő (függő és független) | részszakképesítés |
| 3.3.5. | 51 343 03 | Pénztárkezelő és valutapénztáros | részszakképesítés |
| 3.3.6. | 55 343 01 | Biztosítási tanácsadó | szakképesítés-ráépülés |
| 3.3.7. | 55 343 02 | Szakképesített bankreferens | szakképesítés-ráépülés |
| 3.3.8. | 55 344 02 | Államháztartási mérlegképes könyvelő | szakképesítés-ráépülés |
| 3.3.9. | 55 344 03 | Egyéb szervezeti mérlegképes könyvelő | szakképesítés-ráépülés |
| 3.3.10. | 55 344 07 | Vállalkozási mérlegképes könyvelő | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3 | 11504-12 | Gazdálkodási alaptevékenység ellátása |
| 4.4. | 10137-12 | Banki ügyfélkapcsolat és kommunikáció |
| 4.5. | 10142-12 | Biztosítási ügyfélkapcsolat és kommunikáció |
| 4.6. | 10138-12 | Banki, befektetési és biztosítási jogi feladatok |
| 4.7. | 10136-12 | Banki piac termékeinek értékesítése |
| 4.8. | 10140-12 | Befektetési piac termékeinek értékesítése |
| 4.9. | 10141-12 | Biztosítási piac termékeinek értékesítése |
| 4.10. | 10143-12 | Biztosítástechnikai feladatok ellátása |
| 4.11. | 10144-12 | Független biztosításközvetítői működés |
| 4.12. | 10146-12 | Speciális ügyintézői feladatok ellátása |
| 4.13. | 10139-12 | Bankjegyfelismerés, bankjegyvizsgálat végzése |
| 4.14. | 11498-12 | Foglalkoztatás I. |
| 4.15. | 11499-12 | Foglalkoztatás II. |
| 4.16. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Iskolarendszeren kívüli szakképzésben: az 5.2. pontban előírt valamennyi modulzáró vizsga eredményes letétele.

Iskolai rendszerű szakképzésben: az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11504-12 | Gazdálkodási alaptevékenység ellátása | szóbeli |
| 5.2.4. | 10137-12 | Banki ügyfélkapcsolat és kommunikáció | írásbeli |
| 5.2.5. | 10142-12 | Biztosítási ügyfélkapcsolat és kommunikáció | írásbeli |
| 5.2.6. | 10138-12 | Banki, befektetési és biztosítási jogi feladatok | írásbeli |
| 5.2.7. | 10136-12 | Banki piac termékeinek értékesítése | írásbeli |
| 5.2.8. | 10140-12 | Befektetési piac termékeinek értékesítése | írásbeli |
| 5.2.9. | 10141-12 | Biztosítási piac termékeinek értékesítése | írásbeli |
| 5.2.10. | 10143-12 | Biztosítástechnikai feladatok ellátása | írásbeli |
| 5.2.11. | 10144-12 | Független biztosításközvetítői működés | írásbeli |
| 5.2.12. | 10146-12 | Speciális ügyintézői feladatok ellátása | írásbeli |
| 5.2.13. | 10139-12 | Bankjegyfelismerés, bankjegyvizsgálat végzése | írásbeli |
| 5.2.14. | 11498-12 | Foglalkoztatás I. | írásbeli |
| 5.2.15. | 11499-12 | Foglalkoztatás II. | írásbeli |
| 5.2.16. | 11500-12 | Munkahelyi egészség és biztonság | írásbeli |

A modulzáró vizsga csak akkor eredményes, ha valamennyi követelménymodulhoz rendelt modulzáró vizsgatevékenységet a jelölt legalább 60%-os szinten teljesíti.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Banki és biztosítási ügyfélkapcsolat és kommunikáció, biztosítástechnikai feladatok, valamint bankjegyfelismerés és bankjegyvizsgálat.

A vizsgafeladat a banki és biztosítási ügyfélkapcsolatot és kommunikációt 15-15 perces időtartamban és 30-30 %-os arányban, a biztosítástechnikai feladatokat 20 perces időtartamban és 30%-os arányban, a bankjegyfelismerést és bankjegyvizsgálatot 15 perces időtartamban és 10%-ban tartalmazza.

A gyakorlati vizsgatevékenység lebonyolítása a szakképesítésért felelős miniszter által kiadott és honlapján közzétett Útmutató alapján történik.

A) Banki ügyfélkapcsolat és kommunikáció

A vizsgafeladat ismertetése: A központi gyakorlati tételsorból a vizsgázó véletlenszerűen húz, amely szituációs feladatokat tartalmaz és a szakmai követelmények banki ügyfélkapcsolat és kommunikációhoz kapcsolódó megadott témaköreinek mindegyikét tartalmazhatja.

B) Biztosítási ügyfélkapcsolat és kommunikáció

A vizsgafeladat ismertetése: A központi gyakorlati tételsorból a vizsgázó véletlenszerűen húz, amely szituációs feladatokat tartalmaz és a szakmai követelmények biztosítási ügyfélkapcsolat és kommunikációhoz kapcsolódó megadott témaköreinek mindegyikét tartalmazhatja.

C) Biztosítástechnikai feladatok gyakorlati ellátása, a biztosításközvetítő biztosításelméleti-, biztosításágazati- és biztosítás-üzemtani feladatok

A vizsgafeladat ismertetése: Felméri és dokumentálja a biztosítási igényt, szerződésmódosítást előkészít, statisztikákat előkészít, díjfizetést kezdeményez, keresztértékesítési feladatokat ellát, termékeket értelmez, kockázat-elbírálást végez, értelmezi a biztosításban alkalmazott kimutatásokat, fedezethiányt feltár, többes biztosítást felismer, alul- és túlbiztosítást azonosít.

D) Bankjegyfelismerés, bankjegyvizsgálat

A vizsgafeladat ismertetése: A gyakorlati tételsorból a vizsgázó véletlenszerűen húz és szituációs feladaton keresztül a szakmai követelményeknek felelően hazai és külföldi bankjegy felismerést végez, megállapítja azok valódiságát és forgalomképességét, számot ad a hamisgyanús fizetőeszközök kezelésével kapcsolatos teendőkről.

A vizsgafeladat időtartama: 95 perc (ebből felkészülési idő 30 perc)

A vizsgafeladat értékelési súlyaránya: 35%

5.3.2. Központi írásbeli vizsgatevékenység

A vizsgafeladat megnevezése: Banki, befektetési, biztosítási piac termékeinek értékesítése, biztosítástechnikai feladatok, független biztosításközvetítői működés, speciális ügyintézői ismeretek és bankjegyfelismerés, bankjegyvizsgálat.

A vizsgafeladat a banki és befektetési piac termékeinek értékesítését 75 perces időtartamban és 30%-os arányban, a biztosítástechnikai feladatokat és biztosítási piac termékeinek értékesítését 75 perces időtartamban és 30%-ban, a független biztosításközvetítői működést 60 perces időtartamban és 20%-ban, a speciális ügyintéző ismereteket, a bankjegyfelismerést és bankjegyvizsgálatot 60 perces időtartamban és 20%-ban tartalmazza.

Az írásbeli vizsgatevékenység a szakképesítésért felelős miniszter által kiadott és a honlapján közzétett Útmutató alapján kerül lebonyolításra.

A) Banki, befektetési, biztosítási piac termékeinek értékesítése

A vizsgafeladat ismertetése: banki piac termékeinek értékesítése és befektetési piac termékeinek értékesítése vonatkozásában a termékértékesítés, az ügyfélkiszolgálás, a termékek és ügyletek fogalmainak, értelmezésének, összefüggéseinek, az ágazatok üzemtani ismereteinek számonkérése, kapcsolódó esetmegoldások teljesítése.

B) A biztosítási piac termékeinek értékesítése, biztosítástechnikai feladatok ellátása

A vizsgafeladat ismertetése: A biztosítási piac termékeinek értékesítéséhez kapcsolódó fogalmak, valamint eljárásainak magyarázata és alkalmazása konkrét példákon keresztül, alapvető biztosítási számítások elvégzése, életbiztosítási és nem életbiztosítási ágon belüli kockázatok, fedezetek, termékek és eljárások értelmezése, magyarázata és esetmegoldásai. A biztosítás elméletének és a biztosító működésének magyarázata és konkrét esetek megoldása, valamint a díjszámítás, a tartalékok, a statisztikák alapkérdéseinek értelmezése, magyarázata és alapvető vonatkozó számítások.

C) Független biztosításközvetítői működés

A vizsgafeladat ismertetése: A független biztosításközvetítők (alkusz, többes ügynök) jogszerű és szakszerű működésének kérdései és esetmegoldásai.

D) Speciális ügyintézői ismeretek és bankjegyfelismerés, bankjegyvizsgálat

A vizsgafeladat ismertetése:

Speciális ügyintézői ismeretek: a pénzváltási tevékenység alapfogalmainak (pénzváltás, hitelintézet, pénzváltó közvetítő, fizetőeszközök, valuta, deviza, devizabelföldi, devizakülföldi) értelmezése. Ügyintézői feladatok (pénzforgalom lebonyolításának módozatai, pénz- és értékkezelés) eljárási szabályai. Speciális ügyintézői feladatok (valuta-és csekkváltás szabályai, a pénzmosás és terrorizmus finanszírozásának megelőzésével kapcsolatos intézkedések, specifikált okmányismeret, belső szabályozási mechanizmus, bizonylatolás, fogyasztói bejelentések kezelése) értelmezése, eljárási szabályok alkalmazása, alapvető esetmegoldások és számítási feladatok, 25 kérdésből álló feleletválasztós írásbeli feladatlap alapján.

Bankjegyfelismerés, bankjegyvizsgálat: A hazai és külföldi bankjegyismeret (érvényesség, valódiságellenőrzési ismérvek), a bankjegypapírban és nyomtatásban alkalmazott biztonsági eljárások bemutatása, 25 kérdésből álló feleletválasztós írásbeli feladatlap alapján.

A vizsgafeladat időtartama: 270 perc

A vizsgafeladat értékelési súlyaránya: 40%

5.3.3. Szóbeli vizsgatevékenység

A vizsgafeladat megnevezése: Banki, befektetési, biztosítási piac termékeinek értékesítése, független biztosításközvetítői működés, valamint speciális ügyintézői ismeretek.

A vizsgafeladat a banki, befektetési és biztosítási piac termékeinek értékesítését 15 perces időtartamban és 70 %-os arányban, a független biztosításközvetítői működést 15 perces időtartamban és 20%-os arányban, a speciális ügyintéző ismereteket 15 perces időtartamban és 10%-ban tartalmazza.

A szóbeli vizsgatevékenység a szakképesítésért felelős miniszter által kiadott és a honlapján közzétett Útmutató alapján kerül lebonyolításra.

A) Banki piac termékeinek értékesítése, befektetési piac termékeinek értékesítése, valamint biztosítási piac termékeinek értékesítése

A vizsgafeladat ismertetése: A banki, befektetési és biztosítási piac termékeinek értékesítése vonatkozásában a termékértékesítés ügyfél-kiszolgálási szakismeretek, ügyletismeretek ügyfélközpontú megközelítése.

B) Független biztosításközvetítői működés

A vizsgafeladat ismertetése: A független biztosításközvetítő működése és egyéb sajátosságai.

C) Speciális ügyintézői feladatok

A vizsgafeladat ismertetése: a hitelintézeti pénzváltó és a pénzváltó közvetítő jogszerű működésének, működési feltételeinek sajátosságait; a pénzváltási műveleteket; az ügyfél-kiszolgálás kérdéseit és esetmegoldásait; az ügyfél-átvilágítás menetét, elemeinek részletes kifejtését; természetes személyek, vállalkozások okmányismertetését; a devizajogi státusz megállapításának esetmegoldásait; a különféle nyilatkozatok kitöltésének eseteit; a hamisgyanús és forgalomképtelen készpénz kezelését; a pénz- és értékkezelést; pénzváltás során az adatvédelem, adatkezelés és panaszkezelés sajátosságait; a bizonylatok kitöltését, pénztárnapló elkészítését esetmegoldásokkal tartalmazza.

A vizsgafeladat időtartama: 75 perc (ebből felkészülési idő 30 perc)

A vizsgafeladat értékelési súlyaránya: 25%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A modulzáró vizsgatevékenységek szervezésére, lebonyolítására és az értékelésre vonatkozó szabályokat a szakképesítésért felelős miniszter a <http://www.kormany.hu/hu/nemzetgazdasagi-miniszterium/ado-es-penzugyekert-felelos-allamtitkarsag/hirek/penzugyi-agazati-szakkepzesi-es-szabalyozott-szakmak> című honlapján közzéteszi.

A modulzáró vizsga vizsgatevékenységének szabályszerűségét a vizsgabizottság egy tagja utólag, de legfeljebb a komplex szakmai vizsga megkezdése előtti 5. napig ellenőrizheti.

A gyakorlati vizsgatevékenység szervezésének, lebonyolításának feltételeit a szakképesítésért felelős miniszter honlapján közzétett Útmutató tartalmazza.

A gyakorlati vizsgatevékenységet és a szóbeli vizsgatevékenységet egy vizsganapon kell lebonyolítani.

A vizsgatevékenységek vizsgaidőpontjai tekintetében a szakképesítésért felelős miniszter honlapján közreadott vizsganaptára az irányadó.

A szakképesítésért felelős miniszter a szakmai vizsga megkezdése előtt legalább 30 nappal a honlapján mindenki által hozzáférhető módon közzéteszi a szóbeli tételsorokat.

A szakmai vizsgán kizárólag a szakképesítésért felelős miniszter honlapján közzétett segédeszközök használhatóak.

A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján is elérhetők a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai:

Az 5.3.1. D) Bankjegyfelismerés, bankjegyvizsgálat gyakorlati vizsgatevékenysége csak akkor kezdhető meg, ha a központi írásbeli vizsgatevékenység 5.3.2. D) vizsgafeladatához rendelt bankjegyfelismerés, bankjegyvizsgálat során (a vonatkozó 25 kérdésből álló feleletválasztós írásbeli feladatlap) a vizsgázó legalább 80%-os teljesítményt ért el.

Az 5.3.1. D) Bankjegyfelismerés, bankjegyvizsgálat gyakorlati vizsgatevékenysége csak akkor eredményes, ha a gyakorlati vizsgatevékenység során a vizsgázó legalább 80%-os teljesítményt ért el.

Az 5.3.2. központi írásbeli vizsgatevékenység csak akkor eredményes, ha a vizsgázó az A), a B) és a C) vizsgafeladatból külön-külön legalább 60%-os, a D) vizsgafeladatból legalább 80%-os teljesítményt ért el.

Az 5.3.3. C) Speciális ügyintézői feladatok szóbeli vizsgatevékenysége csak akkor kezdhető meg, ha a központi írásbeli vizsgatevékenység 5.3.2 D) vizsgafeladatához rendelt speciális ügyintézői ismeretek során (a vonatkozó 25 kérdésből álló feleletválasztós írásbeli feladatlap) a vizsgázó legalább 80%-os teljesítményt ért el.

Az 5.3.3. szóbeli vizsgatevékenység csak akkor eredményes, ha a vizsgázó az A) és B) vizsgafeladatból külön-külön legalább 60%-os, a C) vizsgafeladatból legalább 80%-os teljesítményt ért el.

A komplex szakmai vizsga egyes vizsgatevékenységeinek érdemjegye az elért %-os teljesítmények alapján:

90 – 100%   jeles (5)

80 – 89%  jó (4)

70 – 79%   közepes (3)

60 – 69%   elégséges (2)

0 – 59%   elégtelen (1)

Az írásbeli és szóbeli vizsgatevékenységek elégséges érdemjegyének alsó határát a vizsgafeladatok minimumkövetelményeinek súlyozott átlaga alapján meghatározott szinttől kell számítani.

Amennyiben minden vizsgatevékenység eredményes, úgy a komplex szakmai vizsga osztályzatát a vizsgatevékenységenként elért érdemjegyek vizsgafeladat értékelési arányával súlyozott átlaga alapján két tizedesre kerekítve az általános szabályok szerint (0,50-től felfelé) kell meghatározni.

Sikertelen a komplex szakmai vizsga, ha annak bármelyik vizsgatevékenységének érdemjegye elégtelen (1). Javítóvizsgát abból a vizsgatevékenységből kell tenni, amelyből a vizsgázó teljesítményét elégtelenre (1) minősítette a vizsgabizottság.

Felmentés esetén a beszámítás alapjául szolgáló dokumentumban az adott vizsgatevékenységhez, vizsgarészhez rendelt értékelési teljesítményt (érdemjegy, osztályzat, teljesítményszázalék) kell figyelembe venni. Teljesítményszázalék esetén az érdemjeggyé történő átváltás a komplex szakmai vizsga vizsgatevékenységének értékelési besorolása alapján történik.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Számítógép |
| 6.3. | Irodai és szakmai szoftverek (szövegszerkesztő, táblázatkezelő, adatbázis-kezelő) |
| 6.4. | Formanyomtatványok |
| 6.5. | Ügyintézési eljárásrend. |
| 6.6. | Bizonylatok, formanyomtatványok |
| 6.7. | Jogszabály gyűjtemény vagy számítógépes jogtár. |
| 6.8. | Nagyító, UV lámpa |

**7. EGYEBEK**

7.1. A modulzáró vizsga kötelező tartalmi elemei:

A vizsgára bocsátás feltételeként meghatározott

10137-12    Banki ügyfélkapcsolat és kommunikáció

10142-12    Biztosítási ügyfélkapcsolat és kommunikáció

10136-12    Banki piac termékeinek értékesítése

10140-12    Befektetési piac termékeinek értékesítése

10141-12    Biztosítási piac termékeinek értékesítése

10143-12    Biztosítástechnikai feladatok ellátása

10144-12    Független biztosításközvetítői működés

10146-12    Speciális ügyintézői feladatok ellátása

10139-12  Bankjegyfelismerés, bankjegyvizsgálat végzése

11498-12 Foglalkoztatás I.

11499-12 Foglalkoztatás II.

11500-12 Munkahelyi egészség és biztonság

szakmai követelménymodulokhoz rendelt írásbeli modulzáró vizsgatevékenység vizsgafeladatait a szakmai követelményekkel összhangban a szakmai képzést folytató intézmény állítja össze.

11504-12 Gazdálkodási alaptevékenység ellátása

A vizsgafeladat ismertetése:

Központi szóbeli tételsor alapján, amely a szakmai követelmények témaköreinek mindegyikét tartalmazza.

A vizsgafeladat időtartama: 30 perc (ebből felkészülési idő 15 perc)

10138-12 Banki, befektetési és biztosítási jogi feladatok

A vizsgafeladat ismertetése:

Központi írásbeli feladatsor alapján, amely a szakmai követelmények témaköreinek mindegyikét tartalmazhatja.

A vizsgafeladat időtartama: 90 perc

7.2. A modulzáró vizsgatevékenységek alóli felmentés feltételei:

Az a jelölt, aki a közgazdasági felsőoktatás alapképzési szakjainak képesítési követelményeiről szóló 4/1996. (I. 18.) Korm. rendelet szerinti végzettséggel, vagy a felsőoktatási alap- és mesterképzésről, valamint a szakindítás eljárási rendjéről szóló 289/2005. (XII. 22.) Korm. rendelet szerinti gazdaságtudományok képzési területen szerzett végzettséggel, vagy a közgazdasági felsőoktatásban folyó szakirányú továbbképzési szakok képesítési követelményeiről szóló 7/1999. (II. 1.) OM rendelet alapján, vagy a szakirányú továbbképzés szervezésének általános feltételeiről szóló 10/2006. (IX. 25.) OKM rendelet alapján szerzett közgazdasági felsőoktatásban folyó szakirányú végzettséggel rendelkezik, vagy a gazdaságtudományok képzési területen, közgazdaság képzési ágon szerzett végzettséggel rendelkezik felmentést kap a 11504-12 Gazdálkodási alaptevékenység ellátása, 10137-12 Banki ügyfélkapcsolat és kommunikáció, 10142-12 Biztosítási ügyfélkapcsolat és kommunikáció, 10136-12 Banki piac termékeinek értékesítése, 10140-12 Befektetési piac termékeinek értékesítése, 10141-12 Biztosítási piac termékeinek értékesítése, 10143-12 Biztosítástechnikai feladatok ellátása, 10144-12 Független biztosításközvetítői működés, valamint a 10138-12 Banki, befektetési és biztosítási jogi feladatok szakmai követelménymodulhoz rendelt a modulzáró vizsga alól.

A 10138-12 Banki, befektetési és biztosítási jogi feladatok szakmai követelménymodulhoz rendelt modulzáró vizsga alól felmentést kap, aki 1997. január 1. után szerezte meg a tőzsdei szakvizsga jogi részvizsgáját, valamint 1997. január 1. után szerezte meg a Pénzügyi Szervezetek Állami Felügyelete által elismert jogi szakmai vizsgáját.

7.3. A szakmai vizsgabizottságban való részvételre kijelölt szakmai szervezet:

Befektetési Szolgáltatók Szövetsége

Független Biztosítási Alkuszok Szövetsége

Magyar Bankszövetség

Magyar Biztosítók Szövetsége

Magyar Nemzeti Bank

Az állami szakképzési és felnőttképzési szerv a vizsgabizottság egy tagját csak az MNB javaslata alapján bízhatja meg.

A vizsgabizottság összetétele során törekedni kell arra, hogy az egyes szakmák – bank, befektetés és biztosítás – szakértői jelen legyenek, illetve legalább a szakmai vizsgabizottság munkáját segítő szakértőként részt vegyenek a szakmai vizsgán.

7.4. A Banki, befektetési termékértékesítő részszakképesítés megszerzésének feltételei:

Az a vizsgázó, aki a komplex szakmai vizsga gyakorlati vizsgatevékenység 5.3.1. A), az írásbeli vizsgatevékenység 5.3.2. A), valamint a szóbeli vizsgatevékenység 5.3.3. A) részét eredményesen teljesítette, megfelel a Banki, befektetési termékértékesítő részszakképesítés vizsgakövetelményeinek, részére Banki, befektetési termékértékesítő részszakképesítést igazoló bizonyítvány adható.

7.5. A Biztosításközvetítő (függő és független) részszakképesítés megszerzésének feltételei:

Az a vizsgázó, aki a komplex szakmai vizsga gyakorlati vizsgatevékenység 5.3.1. B) és C), az írásbeli vizsgatevékenység 5.3.2. A), B) és C), valamint a szóbeli vizsgatevékenység 5.3.3. B) részét eredményesen teljesítette, megfelel a Biztosításközvetítő (függő és független) részszakképesítés vizsgakövetelményeinek, részére Biztosításközvetítő (függő és független) részszakképesítést igazoló bizonyítvány adható.

7.6. A Pénztárkezelő és valutapénztáros részszakképesítés megszerzésének feltételei:

Az a vizsgázó, aki a komplex szakmai vizsga gyakorlati vizsgatevékenység 5.3.1. D), az írásbeli vizsgatevékenység 5.3.2. D), valamint a szóbeli vizsgatevékenység 5.3.3. C) részét eredményesen teljesítette, megfelel a Pénztárkezelő és valutapénztáros részszakképesítés vizsgakövetelményeinek, részére Pénztárkezelő és valutapénztáros részszakképesítést igazoló bizonyítvány adható.

7.7. Részszakképesítések egyenértékűsége:

A Banki, befektetési termékértékesítő részszakképesítés, a Biztosításközvetítő (függő és független) részszakképesítés, valamint a Pénztárkezelő és valutapénztáros részszakképesítés együttes megléte egyenértékű a Pénzügyi termékértékesítő (bank, befektetés, biztosítás) szakképesítéssel.